OpenLLM-France/wikimedia huggingface dataset:
# Linton Hope

Linton Chorley Hope FRAes (Macclesfield, Cheshire, 18 d'abril de 1863 - Midhurst, West Sussex, 20 de desembre de 1920) va ser un regatista anglès, que va competir a cavall del segle xix i el segle xx.
El 1900 va prendre part en els Jocs Olímpics de París on participà en tres proves del programa de vela com a timoner del Scotia. Guanyà dues medalles d'or, en la modalitat de classe oberta i en la primera cursa de la modalitat de ½ a 1 tona, junt a John Gretton, Algernon Maudslay i Lorne Currie.
Hope fou el dissenyador de nombrosos vaixells i hidroavions, entre els quals destaca el Scotia amb què guanyà les dues medalles als Jocs de París i l'AD Flying Boat.

## Referències

* ↑ «Linton Hope Bio, Stats, and Results». Olympic Sports. [Consulta: 25 agost 2016].
* ↑ «Yachts designed by Linton Hope». Arxivat de l'original el 23 de febrer 2014. [Consulta: 19 agost 2011].
# William Beckman

William "Bill" Beckman (Nova York, 12 de maig de 1881 - Nova York, 14 de juny de 1933) va ser un lluitador estatunidenc que va competir a principis del segle xx. El 1904 va prendre part en els Jocs Olímpics de Saint Louis, on va guanyar la medalla de plata en la categoria de pes wèlter, de fins a 71,7 kg. Beckman va perdre en la final contra Charles Ericksen.

## Referències

* ↑ «Bill Beckman Olympic Results». sports-reference.com. Arxivat de l'original el 18 d’abril 2020. [Consulta: 14 octubre 2015].
# Irisberto Herrera

Irisberto Herrera (nascut el 7 de desembre de 1968), és un jugador d'escacs cubà, nacionalitzat espanyol des de 2007, que té el títol de Gran Mestre des de 1999.
A la llista d'Elo de la FIDE del setembre de 2020, hi tenia un Elo de 2420 punts, cosa que en feia el jugador número 73 de l'estat espanyol. El seu màxim Elo va ser de 2483 punts, a la llista de juliol de 2002 (posició 686 al rànquing mundial).

## Resultats destacats en competició

El 1986 guanyà el Campionat de Cuba juvenil. i el 1996, quedà primer, empatat amb Julio Becerra, al Campionat de Cuba absolut, a Las Tunas.

## Notes i referències

* ↑ «Nota biogràfica de Irisberto Herrera» (en anglès). Chessgames.com. [Consulta: 26 octubre 2011].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 11 setembre 2020].
* ↑ Posició al rànquing mundial i evolució Elo de Irisberto Herrera «benoni.de» (en alemany). Arxivat de l'original el 2013-12-30. [Consulta: 26 octubre 2011].
* ↑ «Història del Campionat de Cuba Juvenil» (en castellà). Héctor Elissalt. Arxivat de l'original el 2010-08-25. [Consulta: 26 octubre 2011].
* ↑ «Historial del Campionat de Cuba» (en castellà). ajedrezdeataque.com. [Consulta: 6 desembre 2014].

## Enllaços externs

* Estimació Elo d'Irisberto Herrera a «chessmetrics.com». [Consulta: 26 octubre 2011]. (anglès)
# Sedophascolomys medius

Sedophascolomys medius és una espècie extinta de marsupials diprotodonts de la família dels uombats (Vombatidae) que visqueren a Oceania entre el Pliocè inferior i el Plistocè inferior. Se n'han trobat restes fòssils a Nova Gal·les del Sud i Queensland (Austràlia). Classificat originalment en el gènere Vombatus, des del 2015 és l'única espècie del gènere Sedophascolomys. El nom genèric Sedophascolomys és una combinació del mot llatí sedo, que significa 'calmar', i el nom del gènere Phascolomys, avui en dia considerat un sinònim més modern de Vombatus. Es calcula que era un xic més gros que els uombats d'avui en dia i que atenyia un pes de 70-75 kilograms.

## Referències

* 1 2 Entrada «Sedophascolomys medius» de la Paleobiology Database (en anglès). [Consulta: 31 agost 2023].
* ↑ Louys, J. «Wombats (Vombatidae: Marsupialia) from the Pliocene Chinchilla Sand, southeast Queensland, Australia» (en anglès). Alcheringa: An Australasian Journal of Palaeontology, 39, 3, 03-07-2015, pàg. 394-406. DOI: 10.1080/03115518.2015.1014737. ISSN: 0311-5518.
* ↑ Louys, Julien; Duval, Mathieu; Beck, Robin M. D.; Pease, Eleanor; Sobbe, Ian; Sands, Noel; Price, Gilbert J. «Cranial remains of Ramsayia magna from the Late Pleistocene of Australia and the evolution of gigantism in wombats (Marsupialia, Vombatidae)» (en anglès). Papers in Palaeontology, 8, 6, 2022. DOI: 10.1002/spp2.1475. ISSN: 2056-2799.
# Xacal de llom negre

El xacal de llom negre (Canis mesomelas) és una espècie de mamífer carnívor de la família dels cànids. El seu hàbitat natural són les sabanes africanes.
Assoleix la maduresa sexual a l'edat d'un any. Té ventrades d'entre quatre i vuit cries, que neixen després d'un període de gestació d'aproximadament dos mesos. Els adults pesen 10-15 kg i mesuren 80-100 cm, amb una cua d'uns 20 cm.
És una de les espècies de mamífers no humans en els quals s'ha documentat el fenomen de l'altruisme.

## Referències

* ↑ Entrada «Canis mesomelas» de la Paleobiology Database (en anglès). [Consulta: 20 desembre 2022].
* ↑ Díaz i Santos, 1998, p. 20.

## Bibliografia

* Díaz, J.; Santos, T. Zoología: Aproximación evolutiva a la diversidad y organización de los animales (en castellà). Editorial Síntesis, 1998. ISBN 84-7738-591-2.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Primera divisió espanyola de futbol 2000-2001

La temporada 2000/01 de la Primera Divisió espanyola de futbol (70a edició) va començar el 9 de setembre de 2000 i va acabar el 17 de juny de 2001.
El Reial Madrid va conquistar la seva 28a lliga.

## Classificació general

La classificació final del campionat va ser:
| Posició | Equip | J | G | E | P | GF | GC | DG | PTS. |
| 1 | Reial Madrid | 38 | 24 | 8 | 6 | 81 | 40 | 41 | 80 |
| 2 | Deportivo | 38 | 22 | 7 | 9 | 73 | 44 | 29 | 73 |
| 3 | RCD Mallorca | 38 | 20 | 11 | 7 | 61 | 43 | 18 | 71 |
| 4 | FC Barcelona | 38 | 17 | 12 | 9 | 80 | 57 | 23 | 63 |
| 5 | València CF | 38 | 18 | 9 | 11 | 55 | 34 | 21 | 63 |
| 6 | Celta de Vigo | 38 | 16 | 11 | 11 | 51 | 49 | 2 | 59 |
| 7 | Vila-real CF | 38 | 16 | 9 | 13 | 58 | 52 | 6 | 57 |
| 8 | Málaga CF | 38 | 16 | 8 | 14 | 60 | 61 | -1 | 56 |
| 9 | RCD Espanyol | 38 | 14 | 8 | 16 | 46 | 44 | 2 | 50 |
| 10 | Alavés | 38 | 14 | 7 | 17 | 58 | 59 | -1 | 49 |
| 11 | UD Las Palmas | 38 | 13 | 7 | 18 | 42 | 62 | -20 | 46 |
| 12 | Rayo Vallecano | 38 | 10 | 13 | 15 | 56 | 68 | -12 | 43 |
| 13 | Athletic de Bilbao | 38 | 11 | 10 | 17 | 44 | 60 | -16 | 43 |
| 14 | Reial Societat | 38 | 11 | 10 | 17 | 52 | 68 | -16 | 43 |
| 15 | Osasuna | 38 | 10 | 12 | 16 | 43 | 54 | -11 | 42 |
| 16 | Real Valladolid | 38 | 9 | 15 | 14 | 42 | 50 | -8 | 42 |
| 17 | Real Zaragoza | 38 | 9 | 15 | 14 | 54 | 57 | -3 | 42 |
| 18 | Real Oviedo | 38 | 11 | 8 | 19 | 51 | 67 | -16 | 41 |
| 19 | Racing de Santander | 38 | 10 | 9 | 19 | 48 | 62 | -14 | 39 |
| 20 | Numancia | 38 | 10 | 9 | 19 | 40 | 64 | -24 | 39 |
| Lliga de Campions | Qualificació a la Lliga de Campions | Copa de la UEFA | Copa Intertoto | Descens |
Llegenda: J-partits jugats, G-guanyats, E-empatats, P-perduts, GF-gols a favor, GC-gols en contra, DG-diferència de gols, PTS-punts

## Resultats

* Lliga de Campions: Reial Madrid, Deportivo
* Qualificació a la Lliga de Campions: RCD Mallorca, FC Barcelona
* Copa de la UEFA: València CF, Celta de Vigo i Real Zaragoza
* Descensos: Racing de Santander, Numancia, Real Oviedo
* Ascensos: Sevilla FC, Betis, CD Tenerife

## Vegeu també

* Equips de la temporada 2000/01 de la Primera Divisió Espanyola

## Màxims golejadors

| Raúl González | Real Madrid | 24 |
| Rivaldo | Barcelona | 23 |
| Javier Moreno | Alavés | 22 |
| Diego Tristán | Deportivo La Coruña | 19 |
| Patrick Kluivert | Barcelona | 18 |

## Referències

* ↑ Estadístiques de la temporada 2000-2001 a los-deportes.info
* ↑ Estadístiques de la temporada 2000-2001 a lafutbolteca
* ↑ Classificació a bdfutbol.com
# Jordi Calafat Estelrich

Jordi Calafat Estelrich (Palma, Illes Balears 1968) és un regatista palmesà, ja retirat, que aconseguí guanyar una medalla d'or en els Jocs Olímpics d'Estiu de 1992 celebrats a Barcelona. Va néixer el 24 de juny de 1968 a la ciutat de Palma, capital de les Illes Balears.
Va participar, als 24 anys, en els Jocs Olímpics d'Estiu de 1992 celebrats a Barcelona (Catalunya), on aconseguí guanyar la medalla d'or en la prova masculina de la classe 470 juntament amb Francisco Sánchez. Al costat d'aquest també participà en els Jocs Olímpics d'Estiu de 1996 realitzats a Atlanta (Estats Units), finalitzant en novena posició en la prova de 470 masculí.
Al llarg de la seva carrera ha guanyat 4 medalles en el Campionat del Món de vela en la classe 470, destacant les medalles d'or aconseguides l'any 1992 i 1993, així com una medalla d'or en la classe optimist l'any 1983.

## Enllaços externs

* (anglès) www.470.org - medallistes Arxivat 2010-12-24 a Wayback Machine.
# Masaji Kiyokawa

Masaji Kiyokawa (japonès: 清川 正二) (Toyohashi, 11 de febrer de 1913 - Tòquio, 13 d'abril de 1999) va ser un nedador japonès, especialista en proves d'esquena, que va competir durant la dècada de 1930.
El 1932 va prendre part en els Jocs Olímpics d'Estiu de Los Angeles, on guanyà la medalla d'or en els 100 metres esquena del programa de natació, en finalitzar per davant dels seus compatriotes Toshio Irie i Kentaro Kawatsu. Quatre anys més tard, als Jocs de Berlín, guanyà la medalla de bronze en la mateixa prova, en quedar rere els estatunidencs Adolph Kiefer i Albert Weghe.
Durant la seva carrera esportiva va establir un rècord mundial en els 400 metres esquena.
El 1948 Kiyokawa fou escollit director de la Federació de Natació del Japó. Entre 1975 i 1989 fou membre del Comitè Olímpic Internacional, organisme del qual en fou vicepresident de 1979 a 1983. Durant el seu mandat la ciutat de Nagoya va presentar la candidatura per acollir els Jocs Olímpics d'Estiu de 1988, que finalment es farien a Seül, Corea del Sud. Kiyokawa va ser crític amb les grans quantitats de diners que gasten les ciutats per influir en els vots dels membres del COI. També fou crític amb la decisió del govern japonès de seguir el boicot estatunidenc als Jocs Olímpics d'Estiu de 1980.
Va morir de càncer de pàncrees.

## Referències

* 1 2 3 4 Masaji Kiyokawa a Sports Reference (arxivat)
* ↑ «ISHOF.org | MASAJI KIYOKAWA (JPN)» (en anglès). [Consulta: 12 juliol 2020].
# Marcel Meran

Marcel Meran va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París on participà en diferents proves del programa de vela. Guanyà una medalla de bronze en la 1a cursa de la modalitat de ½ a 1 tona a bord del Scamasaxe. En la segona cursa quedà segon, però aquesta no és reconeguda pel Comitè Olímpic Internacional.

## Referències

* ↑ «Marcel Meran Olympic Results». sports-reference.com. Arxivat de l'original el 15 de desembre 2012. [Consulta: 27 juny 2016].
* ↑ Mallon, Bill. McFarland & Company, Inc.. The 1900 Olympic Games (en anglès), 1998. ISBN 0-7864-0378-0.
# Teddy Billington

Edwin "Teddy" Billington (Southampton, Anglaterra, 14 de juliol de 1882 - Pine Brook, agost de 1966) va ser un ciclista estatunidenc que va córrer a primers del segle xx.
Va prendre part en els Jocs Olímpics de Saint Louis de 1904, en què guanyà la medalla de plata a la cursa de la mitja milla i la de bronze a les del quart, terç i una milla.

## Referències

* ↑ «Olympedia – Teddy Billington». [Consulta: 14 juliol 2024].

## Enllaços externs

* Resultats de Teddy Billington als Jocs Olímpics Arxivat 2009-03-26 a Wayback Machine.
* Fitxa de Teddy Billington a sitiodeciclismo.net
# Auguste Giroux

Auguste Paul Almire Giroux (Châteauneuf-sur-Loiret, Loiret, 29 de juliol de 1874 – Portel-des-Corbières, Aude, 9 d'agost de 1953) va ser un jugador de rugbi francès que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla d'or en la competició de rugbi.

## Referències

* ↑ «Auguste Giroux Olympic Results». sports-reference.com. Arxivat de l'original el 2 d'octubre 2015. [Consulta: 26 setembre 2015].
# Estenurins

Els estenurins (Sthenurinae) són una subfamília extinta de marsupials diprotodonts de la família dels macropòdids que visqueren al continent australià entre el Miocè inferior i l'Holocè. Se n'han trobat restes fòssils a Austràlia Occidental, Nova Gal·les del Sud, Queensland, Tasmània, el Territori del Nord i Victòria (Austràlia). L'espècie més petita d'aquest grup era Procoptodon gilli, mentre que d'altres, com P. goliah i les del gènere Sthenurus, ultrapassaven els 225 kg de pes i els 3 metres de llargada. Eren mamífers folívors que ocupaven el mateix nínxol ecològic en el seu medi que els bovinis en altres ecosistemes.

## Referències

* 1 2 Entrada «Sthenurinae» de la Paleobiology Database (en anglès). [Consulta: 1 setembre 2023].
* ↑ Carlton, 2019, «Procoptodon» i «Sthenurus».
* ↑ Thenius, 1969, p. 84 i 85.

## Bibliografia

* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
* Thenius, E. Phylogenie der Mammalia: Stammesgeschichte der Säugetiere (einschließlich der Hominiden) (en alemany). Walter de Gruyter & Co., 1969. DOI 10.1515/9783111646824. ISBN 9783111646824.
# Perdiu chukar

La perdiu chukar (Alectoris chukar) és una espècie d'ocell de la família dels fasiànids que viu en zones amb herba o escassa vegetació de la zona paleàrtica, des del sud-est d'Europa fins a Mongòlia i el nord de la Xina.

## Referències

* ↑ Entrada «Alectoris chukar» de la Paleobiology Database (en anglès). [Consulta: 20 desembre 2022].
* ↑ Jobling, 2010, «chukar».

## Bibliografia

* Jobling, J. A. Helm Dictionary of Scientific Bird Names (en anglès). Christopher Helm, 2010. ISBN 9781408133262.
# Karl-Robert Ameln

Karl-Robert Ameln (Estocolm, 4 de setembre de 1919 - Estocolm, 1 d'abril de 2016) va ser un regatista suec que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on a bord de l'Ali-Baba II i en companyia de Tore Holm, Martin Hindorff, Torsten Lord i Gösta Salén, guanyà la medalla de bronze en la prova dels 6 metres. Quatre anys més tard, als Jocs de Hèlsinki, amb el May Be VII, s'hagué d'acontentar amb la quarta posició en la prova dels 6 metres.

## Referències

* ↑ Karl Robert Ameln (suec)
* ↑ «Karl-Robert Ameln Olympic Results». sports-reference.com. Arxivat de l'original el 28 de gener 2012. [Consulta: 14 abril 2020].
* ↑ Karl-Robert Ameln. Comitè Olímpic Suec
# Maurice Labeyrie

Maurice Labeyrie (1889 - segle XX) va ser un jugador de rugbi a 15 francès que va competir a començaments del segle xx.
El 1920 va ser seleccionat per jugar amb la selecció francesa de rugbi a 15 que va prendre part en els Jocs Olímpics d'Anvers, on guanyà la medalla de plata. A nivell de clubs jugà al Tarbes i al Racing Club de France.

## Referències

* ↑ «Maurice Labeyrie Olympic Results». sports-reference.com. Arxivat de l'original el 16 de novembre 2012. [Consulta: 27 setembre 2017].
* ↑ «Fiche joueur : LABEYRIE Maurice». Arxivat de l'original el 26 de setembre 2015. [Consulta: 23 desembre 2010].
# Michael Mooney

Michael Mooney (Nova York, 14 de maig de 1930 - Washington DC, 18 de novembre de 1985)
va ser un regatista estatunidenc que va guanyar una medalla olímpica.
El 1948 va prendre part en els Jocs Olímpics d'Estiu de Londres, on a bord del Llanoria i en companyia de Herman Whiton, Alfred Loomis, James Weekes i James Smith, guanyà la medalla d'or en la prova dels 6 metres.
Posteriorment es va graduar a la Universitat de Princeton i destacà com a novel·lista. La seva obra més coneguda fou The Hindenburg, que el 1972 fou traslladada al cinema per Robert Wise, en un film protagonitzat per George C. Scott i Anne Bancroft.

## Referències

* 1 2 «Mike Mooney Olympic Results». sports-reference.com. Arxivat de l'original el 18 d'abril 2020. [Consulta: 14 abril 2020].
# Samuel Duvall

Samuel Harding Duvall (Liberty, Indiana, 11 de març de 1836 – Liberty, 26 de setembre de 1908) va ser un arquer estatunidenc que va competir durant la segona meitat del segle xix i els primers anys del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova de la ronda per equips, com a membre de l'equip Cincinnati Archers del programa de tir amb arc. En la prova de la ronda americana fou catorzè.
Amb 68 anys complerts en el moment de disputar-se els Jocs, Duvall conserva el fet de ser el participant i medallista estatunidenc de més edat en prendre part i guanyar una medalla en uns Jocs Olimpics.

## Referències

* 1 2 3 «Samuel Duvall Olympic Results». sports-reference.com. Arxivat de l'original el 26 d’agost 2008. [Consulta: 19 octubre 2015].
# Brigitte Ahrenholz

Brigitte Ahrenholz (Potsdam, 8 d'agost de 1952 - Werder, 4 de març de 2018 ↔ 7 d'abril de 2018) fou una remadora alemanya que va competir durant la dècada de 1970.
El 1976 va prendre part en els Jocs Olímpics de Mont-real, on guanyà la medalla d'or en la competició del vuit amb timoner del programa de rem. En el seu palmarès també destaca una medalla d'or al Campionat del món de rem de 1974 i una de plata i una d'or al Campionat d'Europa de rem de 1971 i 1973 respectivament.
Després de la seva carrera esportiva va estudiar medicina i va exercir de cirurgiana a Werder.

## Referències

* ↑ «Leiche von Olympiasiegerin in See entdeckt» (en alemany). n-tv, 09-04-2018 [Consulta: 22 abril 2018].
* ↑ «Ehemalige Ruder-Olympiasiegerin vermisst» (en alemany). Märkische Allgemeine, 07-03-2018 [Consulta: 22 abril 2018].
* ↑ «Olympiasiegerin Brigitte Ahrenholz ist tot» (en alemany). Süddeutsche Zeitung, 09-04-2018 [Consulta: 3 d’octubre 2019]. Arxivat 9 April 2018$^{[Datemismatch]}$ a Wayback Machine. «Còpia arxivada». Arxivat de l'original el 2018-04-09. [Consulta: 3 octubre 2019].
* ↑ «Brigitte Ahrenholz Olympic Results». sports-reference.com. Arxivat de l'original el 18 d'octubre 2012. [Consulta: 4 octubre 2019].
* ↑ Kluge, Volker. Das große Lexikon der DDR-Sportler: Die 1000 erfolgreichsten und populärsten Sportlerinnen und Sportler aus der DDR, ihre Erfolge, Medaillen und Biographien (en alemany). Berlin: Schwarzkopf & Schwarzkopf Verlag, 2004, p. 8. ISBN 3-89602-538-4.
# Cetotheriophanes capellinii

Cetotheriophanes capellinii és una espècie extinta de cetaci de la família dels balenoptèrids que visqué al mar Mediterrani durant el Pliocè superior. Se n'han trobat restes fòssils a la localitat toscana d'Orciano Pisano (Itàlia). Es tracta de l'única espècie del gènere Cetotheriophanes. Era un balenoptèrid basal. «Balaenoptera» cortesii var portisii, que comparteix nombrosos caràcters amb C. capellinii, com ara la petitesa de la bul·la timpànica i el rostre llarg i estret, podria pertànyer al mateix gènere o, fins i tot, la mateixa espècie.

## Referències

* 1 2 Entrada «Cetotheriophanes capellinii» de la Paleobiology Database (en anglès). [Consulta: 8 setembre 2023].
* ↑ Deméré, Berta i McGowen, 2005, p. 120.

## Bibliografia

* Deméré, T. A.; Berta, A.; McGowen, M. R. «The Taxonomic and Evolutionary History of Fossil and Modern Balaenopteroid Mysticetes» (en anglès). Journal of Mammalian Evolution, 12, 1/2, 2005, pàg. 99-143. DOI: 10.1007/s10914-005-6944-3.
# Mevània

Mevània (en llatí Mevania, en grec antic Μηουανία) va ser una ciutat d'Úmbria situada a la via Flamínia entre Carsulae i Fulginum, a la vora del riu Tinia, en una vall fèrtil que s'estenia des de Spoletium fins al riu Tíber. Tenia molt bones pastures, i allà s'hi criaven els famosos bous balncs, considerats els únic prou purs com per ser sacrificats quan es celebrava un triomf o alguna altra celebració de gran solemnitat. És la moderna Bevagna.
Era una ciutat de certa importància abans de la conquesta romana. Estrabó l'esmenta com una de les principals ciutat de l'Úmbria i Plini el Vell diu que era de les poques ciutats d'Itàlia que tenia muralles fetes de rajoles. Queden algunes restes de l'amfiteatre, i algun mosaic de les antigues termes. A l'època cristiana va ser la seu d'un bisbat.
L'any 308 aC, durant la Segona Guerra Samnita els umbris hi van establir el seu quarter general durant la campanya en què van patir una gran derrota a mans de Quint Fabi Màxim Rul·lià. Llavors va passar a dependre del regne de Roma i va continuar mantenint una certa importància amb rang municipal. Estrabó diu que en la seva època era de les ciutats importants situades a l'interior d'Úmbria, encara que només tenia rang municipal, però sembla que va ser un lloc important durant tot l'Imperi.
Durant l'any dels quatre emperadors, Vitel·li, quan s'enfrontava a Vespasià la va ocupar amb la idea de defensar els passos dels Apenins, però aviat va abandonar el lloc perquè estava situat a la plana i era poc defensable, i es va retirar a Roma.
En aquesta ciutat o a Hispèl·lum va néixer el poeta Propertius. A la ciutat es produïa el vi anomenat Irtiola, probablement el mateix avui anomenat "Pizzotello".

## Referències

* ↑ (llatí) Titus Livi, Ab Urbe Condita
* ↑ (llatí) Tàcit, Historiarum libri
* ↑ Smith, William (ed.). «Mevaina». Dictionary of Greek and Roman Geography (1854). [Consulta: 26 agost 2022].
# Kurt Bergström

Kurt Johan Bergström (Lidingö, Estocolm, 23 de juliol de 1891 - Jönköping, 20 de novembre de 1955) va ser un regatista suec que va competir a començaments del segle xx. Era germà del també regatista Dick Bergström.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 12 metres del programa de vela, a bord de l'Erna Signe.

## Referències

* 1 2 «Kurt Bergström Olympic Results». sports-reference.com. Arxivat de l'original el 2013-02-04. [Consulta: 2 març 2017].
* ↑ Kurt Bergström Comitè Olímpic Suec
# Maurice Mandrillon

Maurice Mandrillon (Les Rousses, 23 d'agost de 1902 - Lons-le-Saunier, 11 de febrer de 1981) fou un esquiador francès que va competir durant la dècada del 1920.
El 1924 va prendre part en els Jocs Olímpics de Chamonix, on va guanyar la medalla de bronze en la prova de patrulla militar per equips, formant equip amb André Vandelle, Camille Mandrillon i Georges Berthet. Vuit anys més tard, als Jocs de Sankt Moritz, fou trenta-tresè en els 18 quilòmetres del programa d'esquí de fons.

## Referències

* 1 2 «Maurice Mandrillon Olympic Results». sports-reference.com. Arxivat de l'original el 17 d’abril 2020. [Consulta: 8 desembre 2017].
# Owen Torrey

Owen Torrey (Nova York, 31 d'octubre de 1925 - Norwalk, 13 de febrer de 2001) va ser un regatista estatunidenc, vencedor d'una medalla olímpica.
El 1948 va prendre part en els Jocs Olímpics d'Estiu de Londres, on va guanyar la medalla de bronze en la Classe Swallow del programa de vela. A bord del Margaret, formà tripulació junt a Lockwood Pirie.
Anteriorment havia lluitat en la Segona Guerra Mundial, on fou ferit. El 1948 es graduà a Harvard i el 1951 a la Columbia Law School.

## Referències

* 1 2 «Olympedia – Owen Torrey». [Consulta: 20 octubre 2021].
# James Flanagan

James Showers "Jim" Flanigan (Filadèlfia, Pennsilvània, 3 d'agos de 1878 – Filadèlfia, 28 de març de 1937) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de vuit amb timoner del programa de rem.

## Referències

* ↑ «Jim Flanigan Olympic Results». sports-reference.com. Arxivat de l'original el 14 de desembre 2012. [Consulta: 18 octubre 2015].